**Határozat**

A Kar Tanácsa támogatja

az *E-learning természettudományos tartalomfejlesztés az ELTE TTK-n* című, TÁMOP-4.1.2.A/1-11/1-2011-0073 azonosító számú pályázat megvalósítása érdekében az Eötvös Loránd Tudományegyetem Természettudományi Kara a „Képzők képzése” projekttevékenység teljesítése céljából felnőttképzés keretében, kizárólag belső képzésként a pályázat céljaihoz illeszkedő tanfolyamokat indítását.

A képzés helyszíne: 1117 Budapest, Pázmány Péter sétány 1/A – 1/C

A tanfolyamok szakmai felügyelője Dr. Kárpáti Andrea egyetemi tanár. A szakmai felügyelő feladata a képzést végzőknek és a képzések szakmai tartalmának folyamatos felügyelete.

A képzések a Természettudományi Karon, a 1117 Budapest, Pázmány Péter sétány 1/A, ill. 1/C címen található épületekben valósulnak meg. A képzésekhez szükséges tárgyi feltételek (tantermek, számítástechnikai eszközök, szoftverek) rendelkezésre állnak. A képzést az Eötvös Loránd Tudományegyetem szakmai kompetenciával rendelkező oktatói és a szükséges szakmai tapasztalattal rendelkező külső szakértők végzik.

A képzésben résztvevőkkel felnőttképzési szerződés kerül megkötésre. A képzések elsődleges célcsoportja a pályázat megvalósításában résztvevő, az elektronikus tananyagok elkészítését vállaló oktatók köre, másodlagos célcsoportot képzenek a Természettudomány Kar további oktatói. A tanfolyamokon érdeklődés esetén korlátozott számban hallgatók is részt vehetnek. A képzéseken való részvételnek előfeltétele nincs.

A tanfolyamokon és az azok lezárásaként megszervezésre kerülő számonkéréseken való részvétel díjmentes.

A tanfolyamon résztvevők a részvételről tanúsítványt kapnak.

A tanfolyamok részletes adatait a tanfolyam adatlapok tartalmazzák (melléklet). A képzésekre a projekt futamideje alatt kerül sor.

A projekthez kapcsolódó képzések:

1. Mentorált kurzusfejlesztés, kurzusfejlesztők oktatása, e-learning módszerrel
2. Oktatói hatékonyság és kommunikáció-fejlesztő tréning I-II.
3. Vizualizáció a természettudományban I-II.
4. Tudományos filmkészítés
5. Média-kommunikáció természettudományi kutatók részére
6. Hallgatók és oktatók felkészítése a hálózatalapú együttműködésre
7. Televíziós műsorkészítés
8. Kiállítási kommunikáció
9. A tudományos újságírás alapjai
10. Mentorált e-learning kurzusfejlesztés
11. Apple
12. Flash animáció
13. Az angol nyelvű tananyagok bevezetése és tudományos kommunikáció az idegen nyelvű oktatásban
14. E-learning eszközök alkalmazási lehetőségei a biológia oktatásában
15. 3D fotódokumentáció készítése és alkalmazása az élő és élettelen természettudományos oktatásban
16. E-learning eszközök alkalmazási lehetőségei a biológia oktatásában. Tudásellenőrző Flash animációk készítése
17. A földtudományok oktatásának megújítási lehetőségei az e-learning fejlesztések és lehetőségek tükrében

Budapest, 2013. április 19.

Surján Péter

dékán